L 307/68 Den Europæiske Unions Tidende 7.11.2012 KOMMISSIONENS GENNEMFØRELSESFORORDNING (EU) Nr. 1021/2012 af 6. november 2012 om godkendelse af endo-1,4-beta-xylanase produceret af Trichoderma reesei (ATCC PTA 5588) som tilsætningsstof til foder til mindre udbredte fjerkræarter undtagen ænder (indehaver af godkendelsen er Danisco Animal Nutrition) (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætnings- stoffer (1), særlig artikel 9, stk. 2, og artikel 13, stk. 3, og ud fra følgende betragtninger: (1) — Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grund- laget og procedurerne for meddelelse af en sådan godkendelse. (2) m— Anvendelsen af endo-1,4-beta-xylanase produceret af Trichoderma reesei (ATCC PTA 5588) blev ved Kommis- sionens forordning (EU) nr. 9/2010 (?) godkendt i ti år til slagtekyllinger, æglæggende høner, ænder og slagtekal- kuner og ved Kommissionens gennemførelsesforordning (EU) nr. 528/2011 (?) til fravænnede smågrise og slagte- svin. (3) — Der blev i henhold til artikel 7 i forordning (EF) nr. 1831/2003 indgivet en ansøgning om en ny anvendelse af endo-1,4-beta-xylanase produceret af Trichoderma reesei (ATCC PTA 5588) til mindre udbredte fjerkræarter undtagen ænder med anmodning om, at tilsætnings- stoffet klassificeres i tilsætningsstofkategorien »zootek- niske tilsætningsstoffer«. (4) — Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003, og de relevante oplysninger til støtte for anmodningerne. (5) — Den Europæiske Fødevaresikkerhedsautoritet (EFSA) foku- serede i sin vurdering på sikkerhed for og virkning på de nye målarter. EFSA konkluderede i sin udtalelse af 22. maj 2012 (?), at eftersom sikkerheden ved endo-1,4- beta-xylanase produceret af Trichoderma reesei (ATCC PTA 5588) under de påtænkte brugsbetingelser er blevet fast- slået for de udbredte fjerkræarter med en stor sikkerheds- margin, kan denne konklusion udvides til at omfatte alle de fjerkræarter, som der anmodes om. EFSA fastslog, at en lignende konklusion vedrørende virkningen kan ekstrapoleres fra udbredte fjerkræarter til mindre udbredte fjerkræarter. EFSA mener ikke, at der er behov for særlige krav om overvågning efter markedsføringen. EFSA har ligeledes gennemgået den rapport om analyse- metoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium. (6) — Vurderingen af endo-1,4-beta-xylanase (EC 3.2.1.8) produceret af Trichoderma reesei (ATCC PTA 5588) viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning. (7) — Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET DENNE FORORDNING: Artikel 1 Det i bilaget opførte enzym, der tilhører tilsætningsstofkatego- rien »zootekniske tilsætningsstoffer« og den funktionelle gruppe »fordøjelighedsfremmende stoffer«, tillades anvendt som foder- tilsætningsstof på de betingelser, der er fastsat i bilaget. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 6. november 2012. ()) EUT L 268 af 18.10.2003, s. 29. (?) EUT L 3 af 7.1.2010, s. 10. () EUT L 143 af 31.5.2011, s. 10. På Kommissionens vegne José Manuel BARROSO Formand (?) EFSA Journal 2012; 10(6):2739.